ไข่กระทะเลิศรส ตั้งอยู่หลังตลาดประตูเชียงใหม่ บนถนนพระปกเกล้าค่ะ ถือว่าเป็นไข่กะทะเจ้าแรกๆในเชียงใหม่ก็ว่าได้ ร้านนี้จะครึกครื้นมากตอนเช้า เพราะเมนูเป็นอาหารเช้าทั้งนั้น รสชาตอร่อย ราคาไม่แพง
เมนูเด็ดของร้านก็คือไข่กระทะทรงเครื่องเนี่ยแหละค่ะ ก็จะเสิร์ฟเป็นไข่ดาวทอดในกะทะมีกุนเชียง หมูยอ หอมเจียวโรยหน้า หรือจะสั่งเป็นไข่ดาว ไข่ลวกธรรมดาก็ได้ค่ะ เมนูอื่นก็มีข้าวต้มหมู/กุ้ง/ซี่โครง (หมูจะเป็นหมูบะช่อหรือหมูสับ) อร่อยดีค่ะ ข้าวต้มญวน โจ๊กไก่/หมู/กุ้ง ก๋วยจั๊บญวน (คล้ายๆเกี๊ยมอี๋) เมนูขนมปังก็มีขนมปังกระเทียม ขนมปังอบสไตล์เวียดนาม เป็นไส้หมูยอกุนเชียง หรือ เห็ดหอมหมูสับ เครื่องดื่มก็มีกาแฟ โอวัลติน นม ทั้งร้อนและเย็นค่ะ มีน้ำชาร้อนบริการฟรี